**Спорт – денсаулық кепілі**

Спорттың адам өмірінде алатын орны ерекше. Спортпен айналысқан адамның денсаулығы мықты, шыдамды, шымыр болады. Біздің ата- бабаларымыз «тәні саудың – жаны сау» немесе «бірінші байлық-денсаулық»,- деп бекер айтпаған. Осындай мақсатта 9 қыркүйек күні №9 мектеп-гимназиясында «Денсаулық күні» өткізіліп,мектептегі 1-11 сынып оқушылары түгел қамтылды.Бүл күн салтанатты ашылудан басталды. Бастауыш буынның оқушыларына мектеп спорт залында әр түрлі эстафеталық жарыстар ұйымдастырылды.5-11сынып оқушылары қалалық стадионда өткізілген «Денсаулық фестивалі – 2017» атты іс-шараға қатысып жүлделі орындарға ие болды.Атап айтсақ, 10-11 сыныптар арасынан «Арқан тартыстан» І орынға, 8-9 сыныптар ІІІ орынды иеленді.Бұл күн оқушылар үшін салауатты өмір салтын қолдауға септігін тигізері анық.